Dober dan,

Marčevske ide so bile stari rimski praznik , čas ko je senat običajno pošiljal rimske legije v napade na sovražnike. Ali se bo to izročilo ponovilo tudi v letošnje marcu. Vse več je namreč znakov, da se vodilni evropski državniki pripravljajo na vojno z Rusijo, pa naj se to sliši še tako neverjetno. Evropska komisija bo te dni sprejela ukrepe s katerimi bo v okviru tako imenovane prve strategije s tega področja pospešila proizvodnjo orožja in streliva, francoski predsednik Macron pa po pisanju uglednega francoskega časopisa Le Monde pripravlja napotitev posebne enote francoske vojske v Ukrajino s čimer naj bi rusko stran spravila v tako imenovano strateško zagato , oziroma jo postavila pred dilemo ali naj napade francoske vojake, kar bi lahko sprožilo neposreden spopad med Natom in Rusijo. Da so vojaki vodilnih držav Nata predvsem ZDA, Velike Britanije in Francije prisotni v Ukrajini , je znano že dalj časa. Uradni naj bi jih bilo tam samo 79 , vendar jih je verjetno bistveno več saj ima samo Cia v Ukrajini 10 tajnih oporišč. Posnetek domnevno tajnega pogovora med najvišjimi nemškimi častniki nemške Luftwaffe, ki so ga objavili v Rusiji, o možnem napadu nemških raket Taurus , ki imajo doseg okoli 500 kilometrov na strateški most ki povezuje Krim s celino, potrjuje, da je Nato globoko vpleten v to vojno. Nemški kancler Sholz sicer javno zagotavlja da omenjenih raket s katerimi bi ukrajinska vojska lahko streljala globoko v rusko zaledje, Nemčija ne bo dobavila Ukrajini. V zadnjem govoru pred rusko Dumo je ruski predsednik Putin, dejal, da se morajo zahodne države zavedati da ima tudi Rusija orožje s katerim lahko zadene cilje na njihovem ozemlju. Nemčija je postala tudi zaradi težke medsebojne zgodovine, kot je pribil bivši ruski predsednik medvedov, znova odkrit ruski sovražnik. Evropski državniki namesto o miru in nujnosti pogajanj s katerimi naj bi se končala ta vojna , še naprej govorijo samo o njenem nadaljevanju , do domnevnega ruskega poraza. Skoraj neverjetno je, da najvišji zahodni politiki in njihovi vojaški svetovalci ignorirajo opozorila, da v konvencionalni vojni s klasičnim orožjem, neke velike sile, ki razpolaga z atomskim orožjem ni mogoče poraziti. Po ruski strateški doktrini bi namreč lahko uporabili atomsko orožje v primeru, če bi grozil razpad ruske federacije, kar bi se v primeru vojaškega poraza prav lahko zgodilo. Vsi tako zahodni kot ruski politiki se torej igrajo zelo nevarno igro z ognjem , ki bi lahko zanetil že trejo splošno vojno v Evropi v zadnjih nekaj več kot sto letih. Na spletu je bil te dni objavljen zemljevid, gre za ruski vir, na katerem so označene enote 10 držav članic Nata, ki naj bi na ukrajinsko-belorusko mejo, poslale svoje vojake. Med njimi naj bi bili tudi slovenski vojaki. Verodostojnost omenjenega zemljevida je sicer vprašljiva, ker je bil očitno izdelan na osnovi ocen v kolikšni meri določene države članice Nata, podpirajo nadaljevanje vojne. Na nedavnem vrhu EU je velika večina navzočih državnikov zavrnila morebitno napotitev evropskih vojakov v Ukrajino. Natove enote naj bi bile nameščene na ukrajinsko beloruski meji zato, da bi lahko ukrajinska vojska sprostila okoli 150 tisoč vojakov na tem območju in jih poslala v boj z Rusi. V primeru incidentov na tem odseku, bi seveda lahko prišlo do neposrednega spopada z Natom. Očitno Natovi strategi ocenjujejo, da Rusi teh enot ne bi napadli ker jim ni v interesu spopad z mnogo močnejšim Natom. Glede na to, da je Slovenija članica te vojaške zveze, se postavlja vprašanje ali bi v takšni zelo tvegani operaciji, ki jo je javno predlagal francoski predsednik Macron, potencialno sodelovali tudi naši vojaki. Naš odgovor bi moral biti odklonilen. Sprejeti bi morali sklep, da naša vojska lahko sodeluje , samo v mirovnih operacijah ki jih potrdi varnostni svet OZN. Vse bolj se postavlja vprašanje smiselnosti našega članstva v tej vojaški zvezi če se bo odločila za vojaško posredovanje saj nam namesto varnosti prinaša hude izzive. Očitno je vse vodilne državnike, ki so vpleteni v to vojno, zapustila zdrava pamet.

Toliko za danes. Lep pozdrav.